
谞讬讚讛 谞讟 注"讘 - 驻讬专讜砖 砖讟讬讬谞讝诇抓

讗 诪砖谞讛 讛讗砖讛 砖讛讬讗 注讜砖讛 讗转 爪专讻讬讛 (讘讛讟诇转 诪讬 专讙诇讬诐), 讜专讗转讛 讘转讜讱 诪讬 讛专讙诇讬诐 讚诐, 讜讗讬谉 讝讛 讘专讜专 讗诐 讘讗 讛讚诐 诪谉 讛诪拽讜专 讜讛专讬讛讬 讟诪讗讛 讘讜, 讗讜 诪驻爪注 讛诪爪讜讬 讘讛 讘讗讜转讜 讛诪拽讜诐, 讜讗讬谉 讛讬讗 谞讟诪讗转 讘讜. 诪讛 讚讬谞讛? 专' 诪讗讬专 讗讜诪专: 转诇讜讬 讛讚讘专 讘讗讜驻谉 讘讜 讛讬讗 讛讟讬诇讛 讗转 诪讬诪讬讛, 砖讗诐 讛讟讬诇转诐 讻砖讛讬讗 注讜诪讚转 鈥� 讛专讬讛讬 讟诪讗讛, 砖讻谉 讘讗讜驻谉 讝讛 讬转讻谉 砖讘讗 讛讚诐 诪谉 讛诪拽讜专. 讜讗讜诇诐 讗诐 讛讟讬诇转诐 讻砖讛讬讗 讬讜砖讘转 鈥� 讛专讬讛讬 讟讛讜专讛, 砖讻谉 讘专讜专 诇谞讜 砖诇讗 讘讗 讛讚诐 诪谉 讛诪拽讜专, 讗诇讗 诪驻爪注 砖讬砖 讘讛. 专' 讬讜住讬 讗讜诪专: 讘讬谉 讻讱 讜讘讬谉 讻讱, 讘讻诇 讛讗讜驻谞讬诐 讘讛诐 讛讟讬诇讛 讗转 诪讬诪讬讛 专讙诇讬讛, 讜诪爪讗讛 讘讛诐 讚诐 鈥� 讛专讬讛讬 讟讛讜专讛, 砖讗讬谉 讚诐 讝讛 讘讗 诪谉 讛诪拽讜专.


 讜注讜讚 讛诇讻讛 讘讚讜诪讛 诇讻讱: 讗讬砖 讜讗砖讛 砖注砖讜 砖谞讬讛诐 讗转 爪专讻讬讛谉 (讘讛讟诇转 诪讬 专讙诇讬诐) 诇转讜讱 讛住驻诇, 讜谞诪爪讗 讚诐 注诇 讛诪讬诐 砖讘住驻诇 讝讛. 诪讛 讚讬谞诐? 专' 讬讜住讬 诪讟讛专 讗转 讛讗砖讛. 砖讛专讬 讻驻讬 砖砖谞讬谞讜 诪拽讜讚诐 住讘讜专 专' 讬讜住讬 砖讗祝 讘讗砖讛 讛注讜砖讛 讗转 爪专讻讬讛 诇讘讚讛, 讜诪爪讗讛 讚诐, 砖讛专讬讛讬 讟讛讜专讛 讘讻诇 讚专讱 讘讛 讛讟讬诇讛 讗转 诪讬诪讬讛. 讜讛讙诐 砖讗讬谉 讝讛 讗诇讗 住驻拽 讗讞讚: 讗诐 讘讗 讛讚诐 诪谉 讛诪拽讜专 讗讜 诪驻爪注. 讜诪注转讛, 讜讚讗讬 砖讻讱 讛讜讗 讛讚讬谉 讻砖砖谞讬讛诐 讛讟讬诇讜 讗转 诪讬诪讬讛诐, 砖讛专讬 讝讛 住驻拽 讻驻讜诇: 砖诪讗 讘讗 讛讚诐 诪谉 讛讗讬砖 讗讜 诪谉 讛讗砖讛. 讜讗祝 讗诐 谞讗诪专 砖讘讗 讛讚诐 诪谉 讛讗砖讛, 住驻拽 讛讜讗 讗诐 讘讗 讛讚诐 诪谉 讛诪拽讜专 讗讜 诪驻爪注 砖讘讛. 讜讗讬诇讜 专' 砖诪注讜谉 诪讟诪讗 讗转 讛讗砖讛. 讜讟注诪讜: 砖讗讬谉 讚专讱 讛讗讬砖 诇讛讜爪讬讗 讚诐, 讗诇讗 砖讞讝拽转 讚诪讬诐 砖讛专讬讛诐 讘讗讬诐 诪谉 讛讗砖讛, 讜讗祝 讻讗谉 讜讚讗讬 砖讘讗 讛讚诐 诪谉 讛讗砖讛. 讜诪注转讛, 讗讬谉 诇驻谞讬谞讜 讗诇讗 住驻拽 讗讞讚, 讗诐 讘讗 讛讚诐 诪谉 讛诪拽讜专 讗讜 诪驻爪注 砖讘讛. 讜讘住驻拽 砖讻讝讛 诪讟诪讗 专' 砖诪注讜谉 (讜讻砖讬讟转 专' 诪讗讬专 讛谞讝讻专转 诇诪注诇讛).


讘 讙诪专讗 砖谞讬谞讜 讘诪砖谞转谞讜 讻讬 专' 诪讗讬专 诪讘讞讬谉 讘讚讬谉 讛讗砖讛 砖诪爪讗讛 讚诐 讘诪讬 专讙诇讬讛 讘讬谉 讻砖注砖转讛 讛讗砖讛 爪专讻讬讛 讘注诪讬讚讛 诇讘讬谉 讻砖注砖转讛 爪专讻讬讛 讘讬砖讬讘讛. 讜砖讜讗诇讬诐: 诪讗讬 砖谞讗 [讘诪讛 砖讜谞讛, 谞讘讚诇] 讛讚讬谉 讻砖注砖转讛 爪专讻讬讛 讻砖讛讬讗 注讜诪讚转, 砖讛讚诐 讟诪讗 鈥� 诪砖讜诐 讚讗诪专讬谞谉 [砖讗讜诪专讬诐 讗谞讜] 讻讬 讘讗讜驻谉 砖讻讝讛, 诪讬 讛专讙诇讬诐 讛讚讜专 [讞讝专讜, 讞讚专讜] 诇诪拽讜专, 讜诪砖诐 讛诐 砖讘讜 讜讗讬讬转讬 [讜讛讘讬讗讜] 讗转诐 讚诐. 诪注转讛, 讗祝 讻砖注砖转讛 爪专讻讬讛 讻砖讛讬讗 讬讜砖讘转 谞诪讬 谞讬诪讗 [讙诐 讻谉 谞讗诪专] 讻讬 诪讬 专讙诇讬诐 讛讚讜专 [讞讝专讜] 诇诪拽讜专 讜讗讬讬转讬 [讜讛讘讬讗讜] 讚诐, 讜转讬讟诪讗 讛讗砖讛 讙诐 讘讗讜驻谉 讝讛!


讗诪专 砖诪讜讗诇 讘讛住讘专 讛讚讘专讬诐: 诪讚讜讘专 讘诪砖谞转谞讜 讻砖注讜砖讛 爪专讻讬讛 讘讬砖讬讘讛, 讜讗转 诪讬 专讙诇讬讛 讛专讬讛讬 诪讝谞拽转 (诪讝专讬诪讛 讘拽讬诇讜讞 专爪讜祝 讘诇讗 诇讞抓), 讜讘讗讜驻谉 砖讻讝讛 讗讬谉 讗驻砖专讜转 砖讬讞讝专讜 诪讬 讛专讙诇讬诐 讗诇 讛诪拽讜专. 讜讗讜诇诐 讛注讜砖讛 爪专讻讬讛 讘注诪讬讚讛, 讗讬谉 讛讬讗 诪讝谞拽转 讗转 诪讬诪讬 专讙诇讬讛, 讗诇讗 讛专讬讛诐 砖讜转转讬诐 诪诪谞讛, 转讜讱 讛转讗诪爪讜转讛, 讜讘讗讜驻谉 讝讛 讬砖 讗驻砖专讜转 砖讬讞讝专讜 诪讬诪讬 讛专讙诇讬诐 讗诇 讛诪拽讜专. 讜诪拽砖讬诐: 讘诪讝谞拽转 谞诪讬 [讙诐 讻谉] 诪讚讜注 诪讟讛专 讗讜转讛 专' 诪讗讬专 讻砖注讜砖讛 爪专讻讬讛 讘讬砖讬讘讛, 讜讛专讬 拽讬讬诐 讛讞砖砖 讚诇诪讗 讘转专 [砖诪讗 讗讞专] 砖转诪讜 诪讬讗 讗转讗 [讛诪讬诐, 讘讗] 讚诐 诪讛诪拽讜专 诪讻讞 注爪诪讜, 讜诇讗 讻谞讬砖讗 注诇 诪讬诪讬 讛专讙诇讬诐, 讜讝专诐 讛讚诐 讗诇 转讜讱 诪讬 讛专讙诇讬诐, 讜讛专讬 讝讛 讚诐 讟诪讗?


讗诪专 专' 讗讘讗 讘转砖讜讘讛: 讗讬谉 诪拽讜诐 诇讞砖砖 讝讛, 砖讻谉 讘诪砖谞转谞讜 诪讚讜讘专 讘诪拽专讛 砖讬讜砖讘转 讛讗砖讛 注诇 砖驻转 讛住驻诇, 讜诪讝谞拽转 (讜诪讟讬诇讛 诪讬诪讬讛 讘拽讬诇讜讞) 讛讬砖专 讘转讜讱 讛住驻诇, 讜谞诪爪讗 讚诐 讘转讜讱 讛住驻诇. 砖讗诐 讗讬转讗 讚讘转专 [讬砖 诪拽讜诐 诇讜诪专 砖诇讗讞专] 砖转诪讜 诪讬讗 讗转讗 [讛诪讬诐 讘讗 讛讚诐] 鈥�/span> 注诇 砖驻转 讛住驻诇 讗讬讘注讬 诇讬讛 诇讗砖转讻讜讞讬 [爪专讬讱 讛讬讛 诇讜, 诇讚诐 诇讛讬诪爪讗]. 讜诪讗讞专 讜谞诪爪讗 讛讚诐 讘转讜讱 讛住驻诇, 讛专讬 讝讜 专讗讬讛 砖讛讙讬注 讗诇 转讜讱 讛住驻诇 注诇 讬讚讬 诪讬诪讬 讛专讙诇讬诐. 讜诪讗讞专 砖讛讬讜 讗诇讛 诪讬诪讬 专讙诇讬诐 砖讘拽讬诇讜讞 鈥� 诇讗 诪谉 讛诪拽讜专 讘讗 讚诐 讝讛.


 讜讘住讬讻讜诐 讛讚讘专讬诐, 讗诪专 砖诪讜讗诇, 讜讗诪专讬 诇讛 [讜讬砖 讛讗讜诪专讬诐 讗讜转讛] 砖谞诪住专讛 讛诇讻讛 讝讜 讻讱, 讗诪专 专讘 讬讛讜讚讛, 砖讻讱 讗诪专 砖诪讜讗诇: 讛诇讻讛 讻专' 讬讜住讬. 讜讻谉 讗讜专讬 诇讬讛 [讛讜专讛 诇讜] 专' 讗讘讗 诇讞讻诐 讛谞拽专讗 拽诇讗 砖讘专专 讗爪诇讜 讛讻专注转 讛讚讬谉 诪讛讬, 讜讛砖讬讘讜 讻讬 讛诇讻讛 讻专' 讬讜住讬.


讙 砖谞讬谞讜 注讜讚 讘诪砖谞转谞讜 讻讬 讘讝诪谉 砖讗讬砖 讜讗砖讛 注砖讜 砖谞讬讛诐 讗转 爪专讻讬讛诐 讗诇 转讜讱 讛住驻诇, 讜谞诪爪讗 讘讜 讚诐, 诇讚注转 专' 讬讜住讬 讛专讬讛讬 讟讛讜专讛 讜诇讚注转 专' 砖诪注讜谉 讛专讬讛讬 讟诪讗讛. 讜讘注谞讬谉 讝讛 讗讬讘注讬讗 诇讛讜 [谞砖讗诇讛 诇讛诐, 诇讞讻诪讬诐] 砖讗诇讛 讝讜: 讗讬砖 讜讗砖讛 砖注砖讜 爪专讻讬讛诐 讗诇 转讜讱 住驻诇 讗讞讚 讻砖讛诐 注讜诪讚讬谉, 讜谞诪爪讗 讚诐 讘转讜讱 讛住驻诇, 诪讛 诇讬 讛讛诇讻讛 讘诪拽专讛 讝讛 诇驻讬 讛砖讬讟讛 砖讗诪专 专' 诪讗讬专 讘注谞讬谉 讚讜诪讛 讘诪砖谞转谞讜?


 讜爪讚讚讬 讛砖讗诇讛: 讻讬 [讻讗砖专] 讗诪专 专' 诪讗讬专 讗转 讚讬谞讜 讗诪专 讝讗转 专拽 讘讗砖讛 讛注讜砖讛 爪专讻讬讛 讘注诪讬讚讛, 砖讻谉 讗讬谉 讝讛 讗诇讗 讘讞讚 住驻拽讗 [讘住驻拽 讗讞讚], 讗诐 讘讗 讛讚诐 诪讛诪拽讜专 讗讜 诪驻爪注 砖讘讛. 砖讛专讬 讘专讜专 讛讜讗 讛讚讘专 砖讘讗 讛讚诐 诪诪谞讛. 讗讘诇 讘诪拽专讛 砖讬砖 讘讜 住驻拽 住驻拽讗 [住驻拽 砖讘住驻拽], 讜讻讙讜谉 讘诪拽专讛 讝讛 讛谞讚讜谉 讘砖讗诇转诐 砖诇 讞讻诪讬诐, 砖讛专讬 住驻拽 讛讜讗 讗诐 讘讗 讛讚诐 诪谉 讛讗讬砖 讗讜 诪谉 讛讗砖讛. 讜讗祝 讗诐 谞讗诪专 砖讘讗 讛讚诐 诪谉 讛讗砖讛, 住驻拽 谞讜住祝 讛讜讗 讗诐 讘讗 讛讚诐 诪讛诪拽讜专 讗讜 诪驻爪注. 讜讘诪拽专讛 砖讻讝讛 鈥� 诇讗 诪讟诪讗 专' 诪讗讬专. 讗讜 讚诇诪讗 诇讗 砖谞讗 [讗讜 砖诪讗 讗讬谉 讝讛 砖讜谞讛], 讜讗祝 讘诪拽专讛 讝讛 诪讟诪讗 专' 诪讗讬专?


讗诪专 专讬砖 诇拽讬砖: 讛讬讗 讛讛诇讻讛 砖讗诪专 专' 诪讗讬专 讘诪拽专讛 砖诇 住驻拽 讗讞讚, 砖讛专讬讛讬 讟诪讗讛, 讛讬讗 讛讛诇讻讛 砖讗诪专 专' 诪讗讬专 讗祝 讘诪拽专讛 砖诇 住驻拽 住驻讬拽讗, 砖讗祝 讘讝讛 讛专讬讛讬 讟诪讗讛. 讜诪住讘讬专 专讬砖 诇拽讬砖 讗转 讚讘专讬讜: 诪诪讗讬 [诪诪讛, 诪谞讬谉] 砖讻讱 讛讜讗 鈥� 诪讝讛 讚诇讗 拽转谞讬 [砖讛转谞讗 讘诪砖谞转谞讜 讗讬谉 讛讜讗 砖讜谞讛] 讘住讜祝 诪砖谞转谞讜, 讘讚讬谉 讛讗讬砖 讜讛讗砖讛 砖注砖讜 爪专讻讬讛诐 讗诇 转讜讱 讛住驻诇 讻讬 "专' 诪讗讬专 讜专' 讬讜住讬 诪讟讛专讬谉", 讗诇讗 "专' 讬讜住讬 诪讟讛专", 讜诪讻讗谉 砖诇讚注转 专' 诪讗讬专 讙诐 讘讗讜驻谉 讝讛 讛专讬讛讬 讟诪讗讛.


 讜诪拽砖讬诐 注诇 讚注转 专讬砖 诇拽讬砖: 讗讬 讛讻讬 [讗诐 讻讱] 讛讜讗, 砖诇砖讬讟转 专' 诪讗讬专, 讛专讬讛讬 讟诪讗讛 讗祝 讘诪拽专讛 砖讬砖 讘讜 住驻拽 住驻讬拽讗, 讛砖转讗 [诪注转讛], 讗诐 专' 诪讗讬专 讗祝 讘住驻拽 住驻拽讗 诪讟诪讗, 讘讞讚 住驻拽讗 诪讬讘注讬讗 [讘住驻拽 讗讞讚 谞爪专讱] 诇讛砖诪讬注谞讜 砖讛专讬讛讬 讟诪讗讛? 讜诪讚讜注 砖谞讛 讛转谞讗 讘诪砖谞转谞讜 讗转 讚讬谞讜 砖诇 专' 诪讗讬专 砖讛专讬讛讬 讟诪讗讛 讘诪拽专讛 砖诇 住驻拽 讗讞讚? 讜诪砖讬讘讬诐: 讛砖诪讬注 讻谉 讛转谞讗 讻讚讬 诇讛讜讚讬注讱 讻讞讜 砖诇 专' 讬讜住讬 讛讞讜诇拽 注诇 专' 诪讗讬专, 讜讗驻讬诇讜 讘讞讚 住驻拽讗 [讘住驻拽 讗讞讚] 讛专讬讛讜 诪讟讛专.


讜诪拽砖讬诐 注诇 讻讱: 讜讗讚诪讬驻诇讙讬 讘讞讚 住驻拽 [讜注讚 砖讛转谞讗 讘诪砖谞转谞讜 砖讜谞讛 砖讛诐 讞讜诇拽讬诐 讘住驻拽 讗讞讚], 讜讻讛住讘专讱 讻讚讬 诇讛讜讚讬注讱 讗转 讻讞讜 砖诇 专' 讬讜住讬 讛诪讟讛专 讗驻讬诇讜 讘住驻拽 讗讞讚, 诇讬驻诇讙讜 [砖讬砖谞讛 砖讛诐 讞讜诇拽讬诐] 讘住驻拽 住驻拽讗, 讜讻讚讬 诇讛讜讚讬注讱 讗转 讻讞讜 砖诇 专' 诪讗讬专, 讛诪讟诪讗 讗驻讬诇讜 讘住驻拽 住驻讬拽讗! 讜诪砖讬讘讬诐: 诪注讚讬祝 讛转谞讗 诇砖谞讜转 讗转 诪讞诇讜拽转诐 讘诪拽专讛 砖诇 住驻拽 讗讞讚, 讜诇讛砖诪讬注 讗转 讛讞讬讚讜砖 砖讘讚注转 专' 讬讜住讬, 砖讻谉 讻讞 讚讛讬转专讗 [砖诇 讛讬转专] 注讚讬祝 诇讬讛 [诇讜].


讜讗讬诇讜 专' 讬讜讞谞谉 讗诪专: 讻讬 拽讗诪专 [讻讗砖专 讗诪专] 专' 诪讗讬专 讗转 讚讬谞讜 砖讛专讬讛讬 讟诪讗讛 鈥� 讛专讬 讝讛 专拽 讘诪拽专讛 砖诇 讞讚 住驻拽讗 [住驻拽 讗讞讚], 讗讘诇 讘诪拽专讛 砖诇 住驻拽 住驻拽讗 鈥� 诇讗 讗诪专 专' 诪讗讬专 砖讛专讬讛讬 讟诪讗讛. 讜诪拽砖讬诐: 讗诐 讻谉, 砖讗祝 专' 诪讗讬专 诪讟讛专 讘诪拽专讛 讝讛 砖讘住讜祝 讛诪砖谞讛, 诇讬转谞讬 [砖讬砖谞讛] 讛转谞讗 "专' 诪讗讬专 讜专' 讬讜住讬 诪讟讛专讬谉", 讜诪讚讜注 诇讗 砖谞讛 讗诇讗 砖专' 讬讜住讬 诪讟讛专? 讜诪砖讬讘讬诐: 讗讬谉 讛讻讬 谞诪讬 [讗讻谉 讻讱 讙诐 讻谉] 专讗讜讬 讛讬讛 诇砖谞讜转, 讜讗讜诇诐 讗讬讬讚讬 讚住诇讬拽 [诪转讜讱 砖注诇讛, 砖讬爪讗 讛转谞讗] 诪讚讘专讬 专' 讬讜住讬 讘讛诇讻讛 讛诪讜讘讗转 讘转讞讬诇转 讛诪砖谞讛, 驻转讞 讘住讜驻讛 讘讚讘专讬 专' 讬讜住讬.


讜诪拽砖讬诐: 诪讚讜注 讬砖 爪讜专讱 诇砖谞讜转 讘住讜祝 讛诪砖谞讛 砖诇讚注转 专' 讬讜住讬 讛专讬讛讬 讟讛讜专讛 讘诪拽专讛 讝讛 砖讬砖 讘讜 住驻拽 住驻讬拽讗, 讜讛诇讗 讗驻讬诇讜 讘诪拽专讛 砖讗讬谉 讘讜 讗诇讗 讞讚 住驻拽讗 [住驻拽 讗讞讚] 专' 讬讜住讬 诪讟讛专, 讜讗诐 讻谉 讘诪拽专讛 砖诇 住驻拽 住驻拽讗 诪讬讘注讬讗 [谞爪专讱] 诇讜诪专 砖专' 讬讜住讬 诪讟讛专? 讜诪砖讬讘讬诐: 谞爪专讱 讛转谞讗 诇讜诪专 讚讬谉 讝讛 砖讘住讜祝 诪砖谞转谞讜, 砖讻谉 诪讛讜 讚转讬诪讗 [砖转讗诪专], 讻讬 讛谞讬 诪讬诇讬 [讚讘专讬诐 讗诇讛] 砖专' 讬讜住讬 诪讟讛专, 讗讬谞诐 讗诇讗 讘讚讬注讘讚, 讻讗砖专 讻讘专 谞讙注讛 讛讗砖讛 (砖讛讟讬诇讛 诪讬诪讬讛 注诐 讗讬砖 诇转讜讱 住驻诇, 讜谞诪爪讗 诇讗讞专 诪讻谉 讚诐 讘住驻诇) 讘讟讛专讜转, 砖讗讬谉 讗谞讜 诪讟诪讗讬诐 讗转 讛讟讛专讜转 讛诇诇讜. 讗讘诇 诇讻转讞诇讛 诇讗 转讙注 讛讗砖讛 讘讟讛专讜转. 诇讻讱 拽讗 诪砖诪注 诇谉 讛讜讗, 讛转谞讗 诪砖诪讬注 诇谞讜] 诪诪砖谞讛 讬转讬专讛, 砖诇讚注转 专' 讬讜住讬 讛专讬讛讬 诪讜转专转 讗祝 诇讻转讞讬诇讛 诇讙注转 讘讟讛专讜转.


 讜诪注讬专讬诐:  转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专' 讬讜讞谞谉, 讜砖诇讗 讻砖讬讟转 专讬砖 诇拽讬砖: 讗讬砖 讜讗砖讛 砖注砖讜 爪专讻讬讛谉 诇转讜讱 讛住驻诇, 讜谞诪爪讗 讚诐 注诇 讛诪讬诐 鈥� 专' 诪讗讬专 讜专' 讬讜住讬 诪讟讛专讬谉, 讜专' 砖诪注讜谉 诪讟诪讗. 讛专讬 讗讬驻讜讗 砖砖讬讟转 专' 诪讗讬专 讛讬讗 砖讘讗讜驻谉 讝讛 砖诇 住驻拽 住驻讬拽讗 讛专讬讛讬 讟讛讜专讛.


讚 砖谞讬谞讜 讘诪砖谞转谞讜 讻讬 讻讗砖专 注砖讜 讗讬砖 讜讗砖讛 讗转 爪专讻讬讛诐 诇转讜讱 住驻诇 讗讞讚 讜谞诪爪讗 讚诐 讘转讜讻讜, 砖专' 砖诪注讜谉 诪讟诪讗 讗转 讛讗砖讛. 砖讻谉 讗讬谉 讝讛 讚专讻讜 砖诇 讛讗讬砖 诇讛讜爪讬讗 讚诐, 讜讞讝拽转 讚诪讬诐 砖讛专讬讛诐 讘讗讬诐 诪谉 讛讗砖讛. 讜讘讘讬专讜专 砖讬讟转讜 砖诇 专' 砖诪注讜谉 讗讬讘注讬讗 诇讛讜 [谞砖讗诇讛 诇讛诐, 诇讞讻诪讬诐]: 讘诪拽专讛 砖讘讜 讗砖讛 讘诇讘讚 讛讬讗 砖注讜砖讛 讗转 爪专讻讬讛, 讻砖讛讬讗 讬讜砖讘转, 诪讛 诇讬 讛讛诇讻讛 讘诪拽专讛 讝讛 诇驻讬 讛砖讬讟讛 砖讗诪专 专' 砖诪注讜谉 讘注谞讬谉 讚讜诪讛 讘诪砖谞转谞讜? 讜爪讚讚讬 讛砖讗诇讛: 讻讬 [讻讗砖专] 讗诪专 专' 砖诪注讜谉 讗转 讚讬谞讜 鈥� 讛专讬 讝讛 讚讜讜拽讗 讘注讜诪讚转, 讜诪砖讜诐 讚讚讞讬拽 [砖讚讞讜拽讛, 诇讞讜爪讛] 诇讛 注诇诪讗 [讘讻诇诇] 讛讗砖讛 讛谞讚专砖转 诇讛讟讬诇 诪讬诪讬讛 讘讗讜驻谉 讝讛. 讜讻讬讜谉 砖讛讬讗 驻讜注诇转 诪转讜讱 诪爪讜拽讛, 讬砖 诪拽讜诐 诇讛谞讬讞 砖讘讗 讛讚诐 诪讛诪拽讜专 (讜讗驻讬诇讜 讛讟讬诇 讬讞讚 讗转讛 讗讬砖 讗转 诪讬诪讬讜). 讗讘诇 讻讗砖专 讛讬讗 诪讟讬诇讛 讗转 诪讬诪讬讛 讻砖讛讬讗 讬讜砖讘转, 讜讻讚专讻讛, 砖诇讗 讟讬诪讗 讗讜转讛 专' 诪讗讬专 讘讗讜驻谉 讝讛 鈥� 讙诐 诇砖讬讟转 专' 砖诪注讜谉 讛讬讗 诇讗 讟诪讗讛. 讗讜 讚诇诪讗 [砖诪讗] 诇砖讬讟转 专' 砖诪注讜谉 诇讗 砖谞讗 [砖讜谞讛] 讚讬谞讛 砖诇 讛讬讜砖讘转 诪讚讬谞讛 砖诇 讛注讜诪讚转, 讜讗祝 讘讬讜砖讘转 诪讟诪讗 专' 砖诪注讜谉.


 讜诪爪讬注讬诐:  转讗 砖诪注 [讘讜讗 讜砖诪注] 驻转专讜谉 诇讘注讬讛 讝讜 诪诪讛 讚转谞讬讗 [砖砖谞讜讬讛 讘专讬讬转讗] 诪驻讜专砖转 讘讚注转讜 砖诇 专' 砖诪注讜谉: 讛讗砖讛 砖讛讟讬诇讛 诪讬诪讬讛 讜诪爪讗讛 讘讛诐 讚诐, 讗诐 讛讟讬诇转诐 讻砖讛讬讗 讬讜砖讘转 鈥� 讛专讬讛讬 转讜诇讛 讗转 讛讚诐 讘驻爪注 砖讬砖 讘讛, 讜讛讬谞讛 讟讛讜专讛. 讜讗诐 讛讟讬诇转诐 讻砖讛讬讗 注讜诪讚转 鈥� 讗讬谞讛 转讜诇讛 讗转 讛讚诐 讘驻爪注, 讜讛讬谞讛 讟诪讗讛. 讗诇讜 讚讘专讬 专' 诪讗讬专, 专' 讬讜住讬 讗讜诪专: 讘讬谉 讻讱 砖讛讟讬诇转诐 讻砖讛讬讗 讬讜砖讘转, 讜讘讬谉 讻讱 讻砖讛讟讬诇转诐 讻砖讛讬讗 注讜诪讚转 鈥� 讛专讬讛讬 转讜诇讛 讗转 讛讚诐 讘驻爪注 砖讬砖 讘讛, 讜讛讬谞讛 讟讛讜专讛. 讜讗讬诇讜 专' 砖诪注讜谉 讗讜诪专: 讘讬谉 讻讱 讜讘讬谉 讻讱 鈥� 讛讬讗 讗讬谞讛 转讜诇讛, 讜讗祝 讻砖讛讟讬诇转诐 讻砖讛讬讗 讬讜砖讘转 讛专讬讛讬 讟诪讗讛.


讗讬讘注讬讗 诇讛讜 [谞砖讗诇讛 诇讛诐, 诇讞讻诪讬诐] 注讜讚 讘讘讬专讜专 砖讬讟转讜 砖诇 专' 砖诪注讜谉: 讗讬砖 讜讗砖讛 讬讜砖讘讬谉 讜注讜砖讬诐 爪专讻讬讛诐 诇转讜讱 住驻诇 讗讞讚, 讜谞诪爪讗 讘讜 讚诐, 诪讛 诇讬 讛讛诇讻讛 讘诪拽专讛 讝讛 诇驻讬 讛砖讬讟讛 砖讗诪专 专' 砖诪注讜谉 讘诪砖谞转谞讜? 讜爪讚讚讬 讛砖讗诇讛: 讻讬 [讻讗砖专] 讗诪专 专' 砖诪注讜谉 讗转 讚讬谞讜, 砖讛专讬讛讬 讟诪讗讛 鈥� 讚讜讜拽讗 讘注讜诪讚转 鈥� 讜诪砖讜诐 讚讚讞讬拽 [砖讚讞讜拽讛, 诇讞讜爪讛] 诇讛 注诇诪讗 [讘讻诇诇] 讛讗砖讛 讛谞讚专砖转 诇讛讟讬诇 诪讬诪讬讛 讘讗讜驻谉 讝讛. 讜诇讻讱 讗祝 砖讬砖 讻讗谉 住驻拽 住驻讬拽讗 (住驻拽 讘讗 讛讚诐 诪谉 讛讗讬砖讛, 住驻拽 讘讗 诪谉 讛讗讬砖. 讜讗祝 讗诐 谞讗诪专 砖讘讗 讛讚诐 诪诪谞讛: 住驻拽 讘讗 讛讚诐 诪讛诪拽讜专, 住驻拽 讘讗 诪驻爪注) 鈥� 讛专讬讛讬 讟诪讗讛, 砖讻谉 讬砖 诇讛谞讬讞 砖讘讗讜 诪讬诪讬 专讙诇讬讛 讗诇 讛诪拽讜专, 讜诪砖诐 谞讬砖讗 讗转诐 讚诐 讛诪拽讜专. 讜讻谉 诪讟诪讗 专' 砖诪注讜谉 讗祝 讘讬讜砖讘转 (讻砖讛讟讬诇讛 专拽 讛讗砖讛 诇讘讚讛 讗转 诪讬诪讬讛 诇转讜讱 讛住驻诇) 鈥� 诪砖讜诐 讚讞讚 住驻拽 [砖住驻拽 讗讞讚] 讬砖 讻讗谉 (砖讛专讬 讘专讜专 砖讘讗 讛讚诐 诪诪谞讛, 讜讻诇 讛住驻拽 讗诐 讘讗 诪讛诪拽讜专 讗讜 诪驻爪注), 讗讘诇 讘诪拽专讛 砖诇 讗讬砖 讜讗砖讛 砖讛讟讬诇讜 讗转 诪讬诪讬讛诐 讘讬砖讬讘讛 诇转讜讱 住驻诇 讗讞讚, 砖讛专讬 讝讛 住驻拽 住驻拽讗 鈥� 诇讗 讗诪专 专' 砖诪注讜谉 讗转 讚讬谞讜, 讜讛专讬讛讬 讟讛讜专讛. 讗讜 讚诇诪讗 [砖诪讗] 诇砖讬讟转 专' 砖诪注讜谉 诇讗 砖谞讗 [讗讬谉 讝讛 砖讜谞讛], 讜讗祝 讘讗讬砖 讜讗砖讛 砖讛讟讬诇讜 诪讬诪讬讛诐 讘讬砖讬讘讛 诪讟诪讗 专' 砖诪注讜谉?


 讜诪爪讬注讬诐:  转讗 砖诪注 [讘讜讗 讜砖诪注] 驻转专讜谉 诇讘注讬讛 讝讜 诪诪讛 砖砖谞讬谞讜: 讻讬讜谉 砖讗诪专 专' 砖诪注讜谉 讘讟注诐 讟讜诪讗转讛 砖诇 讛讗砖讛 砖讛讜讗 诪砖讜诐 砖讞讝拽转 讚诪讬诐 砖讛诐 诪谉 讛讗砖讛 鈥� 诇讗 砖谞讗 [讗讬谉 讝讛 诪砖谞讛] 讗诐 讛讟讬诇讜 讗转 诪讬诪讬讛诐 讛讗讬砖 讜讛讗砖讛 讻砖讛诐 注讜诪讚讬谉 讜诇讗 砖谞讗 [讜讗讬谉 讝讛 诪砖谞讛] 讗诐 讛讟讬诇讜 讗转 诪讬诪讬讛诐 讻砖讛诐 讬讜砖讘讬谉, 砖讘讝讛 讜讘讝讛 讛专讬讛讬 讟诪讗讛.


讛 诪砖谞讛 讗砖讛 砖讛砖讗讬诇讛 讗转 讞诇讜拽讛 诇讗砖讛 谞讻专讬转 讗讜 诇讗砖讛 讬砖专讗诇讬转 谞讚讛, 讜讗讞专 讻讱 诇讘砖讛 讛讗砖讛 讛诪砖讗讬诇讛 讗转 讞诇讜拽讛 讜诪爪讗讛 讘讜 讚诐 鈥� 讛专讬 讝讜 转讜诇讛 讗转 讻转诐 讛讚诐 讘讛, 讘谞讻专讬转 讗讜 讘讗砖讛 讛谞讚讛.


砖诇砖 谞砖讬诐 砖诇讘砖讜 讝讜 讗讞专 讝讜 讞诇讜拽 讗讞讚, 讜诇驻谞讬 砖诇讘砖讜讛讜 砖诇讜砖转谉 谞讘讚拽 讛讞诇讜拽 讜谞诪爪讗 砖讛讜讗 谞拽讬, 讜诇讗讞专 砖诇讘砖讜讛讜 谞诪爪讗 注诇讬讜 讻转诐 讚诐, 讗讜 砖讬砖讘讜 砖诇讜砖 谞砖讬诐 讘讝讜 讗讞专 讝讜 注诇 住驻住诇 讗讞讚, 讜诇讗讞专 诪讻谉 谞诪爪讗 注诇讬讜 讚诐 鈥� 讻讜诇谉 讟诪讗讜转.


讬砖讘讜 注诇 住驻住诇 砖诇 讗讘谉, 砖讗讬谉 讛讜讗 诪拽讘诇 讟讜诪讗讛, 讗讜 注诇 讛讗讬爪讟讘讗 砖诇 讘讬转 讛诪专讞抓, 砖讗讬谉 讝讜 诪拽讘诇转 讟讜诪讗讛. 讜谞诪爪讗 诇讗讞专 诪讻谉 讚诐 注诇 讛住驻住诇 讗讜 注诇 讛讗讬爪讟讘讗 鈥� 专' 谞讞诪讬讛 诪讟讛专 讗转 砖诇讜砖转谉. 砖讻谉 讛讬讛 专' 谞讞诪讬讛 讗讜诪专: 讻诇 讚讘专 砖讗讬谞讜 诪拽讘诇 讟讜诪讗讛 鈥� 讗讬谞讜 诪拽讘诇 讻转诪讬诐. 砖诇讗 讙讝专讜 讞讻诪讬诐 讗转 讙讝讬专转 讻转诪讬诐 讗诇讗 讘讻转诐 讛谞诪爪讗 讘讚讘专 讛诪拽讘诇 讟讜诪讗讛.

